text: Merritt Ruhlen
  
  publiceret: 2022-09-13 01:07:15+02:00
  Merritt Ruhlen var en amerikansk sprogforsker, tilknyttet Stanford University i Californien.
  Ruhlen udarbejdede detaljerede klassifikationer af verdens sprogfamilier og vakte opsigt med den teori, at de alle har samme oprindelse, bl.a. i The Origin of Language (1994). Især hans synspunkt om, at et fælles modersprog faktisk kan rekonstrueres, anses for kontroversielt. Han blev bl.a. støttet af den italienske genetiker Luigi Luca Cavalli-Sforza.